Stanje ljudskih prava u Turskoj - 2004-03-10
U dva najnovija objavljena izvještaja se kaže da je Turska u prošloj godini načinila napredak na polju poštivanja ljudskih prava.
Istraživanje koje je sproveo američki State Department je utvrđeno da je turski parlament usvojio obimne reforme koje se tiču pitanja mučenja, vjerskih sloboda, slobode izražavanja, uloge vojske u vladi i slobode udruživanja. Neke od reformi već su sprovedene. Ozbiljni problemi međutim još uvijek postoje posebno kada je riječ o slučajevima mučenja koja vrše pripadnici turskih snaga sigurnosti. Lorne Craner je pomoćnik američkog državnog sekretara za pitanja demokratije, ljudskih prava i rada. Gospodin Craner kaže da je Turska napravila prvi korak po ovim pitanjima ali da može učiniti više. Konkretno, rekao je gospodin Craner, u Turskoj je i dalje prisutan problem mučenja. Turska vlada se opredjelila za kako su to nazvali politiku nulte tolerancije prema mučenju. Sjedinjene države prate napredak u tom domenu. Nastojanja na sprovođenju reformi u Turskoj i od strane specijalne komisije Vijeća Evrope, organizacije koju čini 45 evropskih zemalja a koja je uspostavljena u cilju promoviranja demokratije i poštivanja ljudskih prava. Iz ove komisije su saopštili da je Turska u nešto više od dvije godine sprovela više reformi nego je to učinila u prethodnih deset. Kao rezultat toga, kažu iz komisije, nije potrebno nadgledanje poštivanja ljudskih prava u Turskoj koje je Vijeće Evrope vršilo od 1996. god. Članovi komisije su također izjavili da postoji želja ne samo od strane vlasti već i kod turskog naroda da vide da se njihova zemlja mijenja u pravcu demokratije, poštivanja ljudskih prava i priznavanja individualne inicijative. Komisija traži od Turske da nastavi, kako je to rečeno, promovirati kulturne i jezičke različitosti i da obezbijedi bolju zakonsku zaštitu manjinama uključujući tu i Kurde. Američki državni sekretar Colin Powell je izjavio da je Turska demokratska zemlja tipa za kojeg se Sjedinjene države nadaju da će zaživjeti u Iraku. POWELL: Mi se zahvaljujemo Turskoj na značajnoj ulozi koju ima u tom regionu kao model sekularne muslimanske države koja slijedi put demokratije. Očekuje se da će reforme u Turskoj povećati njene šanse za kandidaturu za članstvo u Evropskoj uniji. To je u interesu Turske jednako kao i u interesu njenih susjeda u Evropi i na Srednjem istoku.